钦定古今图书集成/明伦汇编/闺媛典/第133卷 > 江南杰妻吴氏
## 钦定古今图书集成/明伦汇编/闺媛典/第133卷 > 江南杰妻吴氏

按《泰宁县志》：“吴氏，县学生江南杰妻。年二十馀而寡，
抚二岁遗孤，弱冠入泮而亡。氏贫难自存，矢志为江
门饿鬼。所居一椽，昼夜织纴自给。平生不以丝粒干
人，无炊则闭门独坐。同居江其涛偶饭后未闻氏启
户，疑其病，令内子问故，益敬而怜之。病革，从侄应昌
迎养终焉。”